Табела 5.2. Спецификација предмета 
	Студијски програм: Економија и менаџмент

	Назив предмета: Управљање пословним перформансама

	Наставник/наставници: др Бојан Крстић

	Статус предмета: Обавезни/Изборни 

	Број ЕСПБ: 7

	Услов:

	Циљ предмета

Упознати студенте са теоријским основама управљања пословним перформансама, идентификовати кључне фазе тог процеса, као и релевантне елементе и факторе који предодређују његову успешност. Објаснити студентима чврсту повезаност фаза управљања перформансама предузећа. Показати студентима да је планирање пословних перформанси почетна, а мерење перформанси кључна активност у процесу управљања пословним перформансама. Показати да је анализа перформанси у функцији реализовања свих осталих фаза управљачког процеса и да је треба посматрати повезано са њима. Указати на неопходност детерминисања мера за унапређење пословних перформанси и креирање система компензација и мотивације заснованог на перформансама и њихову повезаност са осталим фазама процеса управљања перформансама.  

	Исход предмета 

Студентима ће бити омогућено да:

И1: стекну теоријска знања ефикасног управљања пословним перформансама у профитним и непрофитним организацијама (о планирању пословних перформанси; дизајнирању, имплементирању и развијању система мерења пословних перформанси; примени различитих методологија за анализу пословних перформанси; примени неопходних знања за припрему и подношење менаџерских извештаја о оствареним пословним перформансама; дизајнирању система компензација менаџера и осталих запослених на основу остварених пословних перформанси); 

И2: стекну знања у практичним аспектима управљања пословним перформансама на основу међузависности фаза у  процесу управљања пословним перформансама); 
И3: стекну теоријска знања и практичне вештине за примену процесног и пројектног приступа у управљању пословним перформансама;

И4: усвоје специфична знања и овладају вештинама за разумевање и примену различитих приступа, концепата и метода за управљање пословним перформансама у пословној пракси непрофитних организација, јавних предузећа, социјалних предузећа и банака.   


	Садржај предмета

Теоријска настава

Концепт пословних перформанси - Перформансе ресурса; Перформансе употребе ресурса, Перформансе друштвене одговорности предузећа (Еколошке перформансе, Етичке перформансе, Перформансе очувања здравља и безбедности на раду, Перформансе социјалне одговорности); Концепт управљања пословним перформансама; Нивои управљања пословним перформансама у предузећима различитих облика организационог дизајна; Значај система за управљање пословним перформансама; Интегрисање управљања ризицима у процесу управљања пословним перформансама; Фазе процеса управљања пословним перформансама; Планирање и мерење пословних перформанси; Анализа и извештавање о пословним перформансама; Развијање компензационог система заснованог на перформансама; Управљање производом; Управљање приходима и расходима; Управљање добити и cash-flow перформансом;  Управљање продуктивношћу, економичношћу и рентабилношћу; Управљање перформансама пословних пројеката; Управљање пословним успехом; Управљање вредношћу предузећа; Функционално оријентисан менаџмент и управљање пословним перформансама; Процесно оријентисани менаџмент и управљање пословним перформансама; Управљање пословним перформансама према моделу Балансне карте; Управљање перформансама односа са стејкхолдерима предузећа;  Управљање пословним перформансама непрофитних организација; Управљање пословним перформансама јавних предузећа; Управљање пословним перформансама социјалних предузећа; Управљање пословним перформансама банака. 
Практична настава 

Објаснити релевантност информација до којих се у пословној пракси долази мерењем и анализом пословних перформанси за адекватно менаџмент извештавање, за развијање система компензација заснованог на оствареним перформансама, као и за планирање будућег развоја дефинисањем стратегије и пословних планова (буџета); Практично овладати приступима мерења и анализе пословних перформанси предузећа; Практично овладати начинима конципирања и структурирања различитих компензационих програма за награђивање менаџера и осталих запослених и са њиховом имплементацијом у пословној пракси; Анализа студија случаја организација из земље и иностранства; Индивидуални и групни истраживачки рад на одабрану тему.


	Литература 

Крстић, Б. (2022). Управљање пословним перформансама. Крагујевац: Економски факултет.

	Број часова  активне наставе
	Теоријска настава: 3
	Практична настава: 2

	Методе извођења наставе

М1: Монолошка метода (ex cathedra предавања); 
М2: Дијалошка метода (дискусија на часу) - дебата о изложеним проблемима, сагледавање могућих решења појединих проблемских ситуација и компаративна анализа могућих решења са акцентом на предности и ограничења појединих решења и резултата; 
М3: Метода демонстрације - предавања уз коришћење визуелно-графичких презентација; 
М4: Истраживачка метода - постављање истраживачких задатака студентима и индивидуално презентирање од стране студената, тимски рад студената у решавању задатих истраживачких тема и њихово презентирање у писаној форми у облику семинарских радова (есеја); 
М5: Метода решавања проблема - решавање постављених задатака на основу секундарних података реалних домаћих и иностраних предузећа обезбеђених интернет претраживањем различитих база података и званичних сајтова предузећа; М6: Студија случаја - анализа у циљу повезивања елаборираних концепата, метода и техника са реалним проблемима, како домаћих, тако и страних предузећа; 
М7: Иновативне педагошке методе - рад у групама, симулације, хибридно учење применом информационих технологија у настави.
Повезаност исхода, метода и начина оцењивања студената
Исходи

Методе извођења наставе

Начин оцењивања

И1

М1, М3, М6
Присуство и активност на часовима теоријске наставе, Усмени испит

И2

М2, М3, М4, М5, М7

Присуство и активност на часовима практичне наставе, Колоквијуми, Тестови, Семинарски рад 

И3

М1-М7

Присуство и активност на часовима теоријске и практичне наставе, Колоквијуми, Тестови, Семинарски рад, Усмени испит

И4

М1-М7

Присуство и активност на часовима теоријске и практичне наставе, Колоквијуми, Тестови, Семинарски рад, Усмени испит



	Оцена  знања (максимални број поена 100)

	Предиспитне обавезе
	поена
	Завршни испит 
	поена

	Присуство и активност на часовима теоријске наставе
	3
	усмени испит
	50

	Присуство и активност на часовима практичне наставе
	2
	
	

	колоквијум 1
	10
	
	

	колоквијум 2 
	10
	
	

	тест 1
	7,5
	
	

	тест 2 
	7,5
	
	

	семинарски рад 
	10
	
	


